UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
EriprojektidGoldbergi masinTeadus 3 minutigaKeskkonnakuuAasta koolAkadeemikudrohepööreEesti naisteadlasedNoorteadlasedNutikas eluOma puuÕpilaste TeadusfestivalTeadus tagasi- ja edasivaatesKust sa tead?Kuidas targemini õppida?Lugeja küsibNipid jooksuvõistluseks
#000004
Kurjategijad teenivad lunavararünnakute pealt rekordkasumeid
#000005
Mõnedel andmetel leiab arvestatav rünnak aset iga 11 sekundi tagant. Autor/allikas: iabeta/Creative Commons
#000006
Eelmisel nädalal USA idarannikul plastkottidesse autokütuse kogumise laine tekitanud lunavarajuhtum polnud ainuke, vahendab R2 tehnikakommentaaris Kristjan Port. Ainuüksi viimasel aastal kasvas kuritegevusliigist tingitud kahjude suurus kolm korda.
#000007
Lisaks Iirimaa tervishoiu ja sotsiaalkindlustuse infosüsteemi seiskumisele üritati möödunud nädalal andmete eest raha välja pressida ka USA Washingtoni ringkonnapolitseilt. Kõigis kaasustes nõudsid kurjategijad raha, kuna neil õnnestus paigutada oma innovaatiline lisandväärtuse lõik seni konservatiivselt toimetanud süsteemidesse.
#000008
Kurjategijate lisandväärtusest vestlemise vajaduse üle võib vaielda, aga selle sisu ei saa eitada. Nad olid targemad kui süsteemi omanikud, kuna suutsid selle nende käest üle võtta ja endale allutada. Kuritegevusel on oma roll ühiskonna toimimise hammasratastes. Seda peetakse evolutsioonist tuttava loodusliku valiku teguriks, tänu millele süsteeme arendatakse ja muudetakse töökindlamaks.
#000009
Öeldakse, et ökosüsteem vajab lõvisid. Arusaadavalt ei soovi keegi jääda lõvisöödaks ega langeda küberkuritegevuse ohvriks. Järelikult peab enesekaitse eest hoolitsema. Üha levinuim meetod ongi maksta häkkeritele auhindu juhul, kui nad suudavad süsteemi sisse murda ja leida selle nõrkuseid. Kultuurne on seda teha ametlikult ja kutsumise peale. Parkaku eristub kuritegevus sellest ühiskondlikust kokkuleppest ja nad luba ei küsi.
#000010
Seetõttu domineeribki süüdistamise instinkt. Antud juhtumites võib süüdistusi jagada mõlemale osapoolele, kurjategijatest süsteemide omanikeni. Nüüd kui kriis käes, selgub, et USA vedelkütuse tarnevõrgustik Colonial Pipeline oli jätnud infosüsteemi kaitsmise ripakile. Väidetavalt on õppetunni hinnaks 75 bitcoini ehk viis miljonit dollarit, mis olevat makstud kurjategijatele andmete lahtikrüpteerimise võtmete eest ja selle eest, et nad ei lekitaks süsteemist traalitud andmeid.
#000011
Washingtoni ringkonna politseid kiusanud häkkerid nõudsid neli miljonit dollarit politsei infosüsteemist kogutud andmete lekitamisest hoidumise eest. Ühiskonnas turvalisuse tagamiseks teistest suuremaid õiguseid ja vastutust kandvalt organisatsioonilt võiks oodata delikaatsete andmete head salastatust, aga võta näpust! Läbirääkimised jooksid liiva pärast politsei tehtud 100 000 dollari vastupakkumist. Häkkerid riputasid seepeale avalikku võrku paarikümne julgeoleku töötaja taustauuringu andmed tervisest, rahaasjadest, polügraafitestidest jne.
#000012
Iirimaa terviseameti rünnakut peetakse suurimaks riigivastaseks küberrünnakuks. Riik oli võtnud varem seisukoha, mille kohaselt häkkerite väljapressimisega kaasa ei minda. Seda ei järgiti ka eelmisel nädalal. Selle tulemusega, et tervishoiu teenuste häirumisest sündinud kahjude suuruseks hinnatakse kümneid miljoneid eurosid.
#000013
Rünnaku tulemusel peatati patsientide vastuvõtt ja mitmesugused laboriteenused. Isegi pärast süsteemi töö taastumist nõuavad nende tagajärgede lahendamised täiendavat aega ja kulutusi. Amet kinnitas häkkeritelt saadud väljapressimise nõude olemasolu, aga nad ei avalikusta nõutava summa suurust.
#000014
Kirjeldatud kolme juhtumi puhul tuleb esile lunavara kasutavate kurjategijate muutunud taktika. Pole midagi teha, aga ka kurjategijad arenevad ja tõstavad oma protsessi tõhusust. Uut taktikat iseloomustatakse kui topelt-väljapressimist. Varem nõuti infosüsteemi omanikelt juurdepääsu taastamiseks lunaraha. Seda maksti nii sageli, et see kuritegevuse liik saavutas eelmisel aastal rekordilise 336-protsendilise kasvu võrreldes 2019. aastaga.
#000015
Kasvu mõõdetakse väljamakstud lunarahana. USA-s tehtud valdkonna analüüsides hinnatakse, et umbes 28 protsenti ettevõtetest sattusid lunaraha väljapressimiste rünnaku alla. Neist 75 protsenti maksid mingi summa, vähendamaks kulutusi, mis muidu kasvanuks oluliselt suuremaks.
#000016
Andmetest selgub, et iga neljas rünnatav organisatsioon ei maksnud midagi. Võib-olla taastasid nad oma süsteemid varukoopiatest või loobusid häkkeritega koostööst, makstes süsteemi taastamiseks mõnele seaduslikule ettevõttele. Siin tuleb mängu väljapressimise innovatsioonina duubeldamine. Nüüd on harjumuspärane, et lisaks süsteemile juurdepääsu blokeerimisele ähvardatakse lekitada sealt traalitud delikaatseid andmeid.
#000017
Uudses olukorras kasvab ohvri jaoks kahju suurus ning suureneb motivatsioon probleem raha makstes lahendada ja unustada. Pole siis ime, miks oli näiteks politseiorganisatsioon valmis maksma suhteliselt suure summa raha, isegi kui kurjategijate arvates polnud see piisav. Iirlased püüavad vastu seista juhul, kui tervis vastu peab.
#000018
See toobki meelde loodusliku valiku karmi tõe – nõrgad ei jätka. Põhjust pole pessimismiks, vaid motivatsiooniks, sest ilma isikliku pingutuseta ennustatakse küberdžunglisse halva aja jätkumist.
#000019
Alanud aastaks prognoositakse lunavara rünnakute sagenemist. Mõnedel andmetel leiab arvestatav rünnak aset iga 11 sekundi tagant ja maailmale tekitatava kahju suuruseks ennustatakse kuus triljonit dollarit. See sisaldab kurjategijatele makstavat summat ja neist süsteemide töö häirumisest järele jäänud kahjusid.
#000020
Lahendus pole tervise ega bensiini kogumine plastikkottidesse.
#000021
Tiia Sõmer: küberkurjategijad mängivad inimeste uudishimule ja rahaahnusele
#000023
USA ettevõtteid tabas ulatuslik küberrünnak
#000025
ERR USA-s: küberrünnak peatas ajutiselt maailma suurima lihatöötleja tootmise
#000026
Bitcoini väärtus langes ööpäevaga 30 protsenti
#000027
Usk Bitcoini meenutab pimedast toast musta kassi otsimist
#000028
Bitcoin läks pärast Hiina krüptoraha piiranguid vabalangusesse
#000029
Eksperdid: USA peab suurendama küberkaitsevõimekust, sest rünnakud jätkuvad
#000030
USA kütusetorustiku sulgenud häkkerirühma serverid on maas
#000031
CNN: Colonial Pipeline maksis häkkeritele lunaraha
#000032
RIA: Eestis on lunavararünnakuid vähe, aga need mõjutavad paljusid inimesi
#000033
USA naftatorustiku ründajad lubasid käituda edaspidi mõistlikumalt
#000034
Küberkelmid on pettustes asunud kasutama riigihangete registrist leitud andmeid
#000035
Just sina oled küberturvalisuse nõrgim lüli
#000036
Suurte keelemudelite võidukäik sunnib otsima inimesi uusi loovusteste
#000037
Buumi lõpp: ligi 95 protsenti NFT-dest on muutunud väärtusetuks
#000038
USA kirjutavate tööliste vanamoodne streik jäi ajale jalgu
#000039
Tehisaru hakkab sõnajärjestuste kõrval inimkäitumist ennustama
#000040
Interaktiivne tehisintellekt ihub hammast ChatGPT tähesärale
#000042
Kohatult käituv robot paneb inimesedki punastama
#000043
Tehisintellekti pimestav sära ähmastab düstoopia piire
#000044
Isejuhtivad taksod on sattunud USA-s kümnetesse avariidesse
#000045
Tehisintellekti edu lööb arstiteaduse tõeihale hingekella
#000046
Jutt Paabeli tornist oli oma ajast aastatuhandete võrra ees
#000048
Hans Väre: maakonnalehed ei ole omavalitsuste sülekoerad
#000049
Soomlaste ChatGPT analoog hakkab mõtlema ka eesti keeles
#000050
Hüljatud sünteesimeetod peibutab keskkonnasõbralikuma keemiaga
#000051
Veenuse sähvatused võivad olla meteoorid, mitte välgud
#000054
Üha napimaks muutuv mänguaeg ajab lastearstid tagajalgadele
#000056
Kristjan Port: pulsimõõtja lõhub abielusid ja saadab trellide taha
#000057
Kristjan Port: milline firma on esimesena väärt triljon dollarit?
#000058
Kristjan Port: kapitalism sünnitab tarbetut tööd
#000059
Kristjan Port: keskendumisvõimet langetab juba pelk telefoni lähedus
#000061
Vaegkuuljatele ja -nägijateleKasutustingimusedIsikuandmete töötlemisestJupiter+Jupiter IOLasteekraanRaadioteater
#000064